lflage/wiki-talks huggingface dataset:
Diskusija:Daleki

message: Es tā īsti nēesmu tik ļoti iedziļinājies vecajā doktorā hū, tāpēc nezinu... Kā tur īsti būtu labāk tulkot? Angļu valodā ir tāds vārds "race", ko principā var iztulkot gan kā "rase", gan "suga". --OskarsC (diskusija) 2017. gada 23. septembris, plkst. 01.57 (EEST)
replies: text: Paldies Tev par labojumiem. Šur tur tomēr vēlreiz palaboju, jo labotais nesaderēja ar blakus esošajiem vārdiem. Par rasi — tulkoju no krievu valodas, kur lietots šis vārds. Viņi acīmredzot savukārt tulkojuši no angļu valodas, bet kā ir tur, vēl neesmu ieskatījies. Suga, man šķiet, būtu pārāk šaurs apzīmējums. Varbūt kāds speciālists par ģintīm-sugām-kārtām, piemēram, , varētu palīdzēt? -- Zuiks (diskusija) 2017. gada 23. septembris, plkst. 09.19 (EEST)
replies: text: :Izlasīju arī dzēsto. Jā, Tev ir pilnīga taisnība, taču man kā vecākās paaudzes cilvēkam vieglāk saprotama krievu valoda, angļu valodu esmu mācījies tikai pēc vidusskolas, tādēļ parasti tulkoju no krievu varianta, angļu tekstā pamatā tikai ieskatoties. -- Zuiks (diskusija) 2017. gada 23. septembris, plkst. 09.28 (EEST)
replies: text: ::Ierastāks vārds fantāzijas tekstiem ir rase. No bioloģijas viedokļa visi cilvēki uz Zemes ir viena suga, kas iedalās dažādās rasēs. Ja šo fantastiku analizē no bioloģijas viedokļa, tad pareizāk būtu suga, jo šie cilvēki nav domāti mūsu radinieki, bet kaut kas cits. Bet vai tas ir tik svarīgi? Ezoterikas tekstos ar rasi apzīmē katru jaunās kvalitātes cilvēka tipu, un no šāda skatu punkta šie citi ir cita rase. Manuprāt, rase "strādā".--Ingii (diskusija) 2017. gada 23. septembris, plkst. 11.29 (EEST)
replies: text: :::Bioloģiskā taksonomija, visticamāk, uz citplanētu būtnēm neattiecas, jo tās ir pilnīgi citas dzīvības formas. Tādēļ ieteicamāks ir termins "rase", jo tas, atšķirībā no sugas, nav taksonomiska iedalījuma apzīmējums. Tā tas arī ir iegājies šādos tekstos. --ScAvenger (diskusija) 2017. gada 24. septembris, plkst. 20.01 (EEST)

text: :::Turklāt saprātīgas būtnes kaut kā nav pieņemts saukt par sugām :) --ScAvenger (diskusija) 2017. gada 24. septembris, plkst. 20.03 (EEST)
replies: text: ::::Tad pie rases arī paliekam. -- Zuiks (diskusija) 2017. gada 24. septembris, plkst. 20.05 (EEST)
thread_title:  Rase vai suga?
Diskusija:Valsts aizsargājamie kultūras pieminekļi Gulbenes novadā

message: Dažas problēmas ar kultūras pieminekļiem Gulbenes pilsētā. Pirmkārt, kā jau minēju , Brāļu kapu piemineklim bija nepareizs foto un šķiet, ka tas vispār ir izņemts no saraksta. Otrkārt, nav saprotams, kur atrodas piemineklis "Klēts" Brīvības ielā 9, jo tādas adreses Vecgulbenes muižas kompleksā nav. Treškārt, adrese Rīgas ielā 69 ir tukšs zemes gabals, bet adresē Rīgas ielā 69A atrodas sabiedriskā tualete bez arhitektoniskās vērtības. Tādēļ pieņēmu, ka kultūras piemineklis "Lauksaimniecibas krājaizdevumu sabiedrības nams, vēlāk Latvijas bankas nodaļa" ir tagadējā policijas ēka Rīgas ielā 65, uz kuras ir arī pieminekļa zīme. Bez tam nav saprotams, kādēļ sarakstā nav iekļauta bijušās Vecgulbenes stacijas ēka, uz kuras arī ir redzama kultūras pieminekļa zīme. --ScAvenger (diskusija) 2017. gada 30. septembris, plkst. 20.14 (EEST)
thread_title:  Pieminekļi Gulbenē 

message: Skatos, tagad visi kultūras pieminekļi visos novados ir vienā lielā čupā, neizdalot pagastus, pilsētas! Kā Jums šķiet vai tā ir viegli orientāties un meklēt kaut ko, ja nepastāv kaut kāda kārtība? Kleivas (diskusija) 2020. gada 17. novembris, plkst. 07.06 (EET)
replies: text: , we are sorry, but the developer reworked Listeria script and have introduced a new bug. I suppose he will fix it soon. --Voll (diskusija) 2020. gada 30. novembris, plkst. 22.47 (EET)
replies: text: :Tad tā listērija saliks atpakaļ nodzēstās sadaļas vai nē? --ScAvenger (diskusija) 2020. gada 4. decembris, plkst. 01.38 (EET)
replies: text: ::Kad salabos kodu, tad saliks. Nav gan nekur apsolīts termiņš. --Papuass (diskusija) 2020. gada 4. decembris, plkst. 11.53 (EET)
thread_title:  Viss vienā lielā čupā
Vikipēdijas diskusija:Zinātniskās fantastikas un fantāzijas literatūras konkurss

message: __NOTOC__

message: Konkursa termiņš tiek pagarināts par divām nedēļām - līdz 2017. gada 5. novembrim. -- Zuiks (diskusija) 2017. gada 21. oktobris, plkst. 10.44 (EEST)
thread_title:  Konkursa termiņš 

message: Paldies , ka saskaitīji punktus! Tagad pasākums izskatās pēc konkursa, kā tam vajadzētu būt. Man vēl priekšlikums -  - neveicināt, ka dalībnieki raksta "piedalās, nepretendējot uz balvu". Kad es to redzu, man arī gribas tā ierakstīt. Bet tas taču zināmā mērā degradē sacensību garu, vai ne? Ierosinu šo izteicienu ļaut rakstīt tikai konkursa organizatoriem (tas gan nedaudz nedemokrātiski, bet tas nekas). Citi, ja nu gadījumā dabū to balvu, jebkurā laikā var no tās atteikties, nevis jau pašā sākumā paziņot, ka negrib. :) --MC2013 (diskusija) 2017. gada 22. oktobris, plkst. 13.55 (EEST)
replies: text: Mēs abi ar  esam konkursa organizatori, tāpēc arī tā rakstījām. Kāpēc tā darīja vēl citi — nezinu. Par to, ka degradē garu — nepiekrītu, man tas drīzāk šķiet kā tāds cēlsirdības žests. Tipa "es te sarakstīju desmit rakstiņus, bet nedomājiet, ka tā raujos dēl tā krekliņa, kurš man pat visdrīzāk par mazu, vienkārši gribu dot pienesumu Vikipēdijai". — Ja domā, ka vajag norādīt, ka to nevajag rakstīt, lūdzu, ieraksti to noteikumos (un varbūt vajag arī noņemt tiem pārējiem bez mums diviem to tekstu no punktu tabulas). P.S. Uzrakstīšu Tev e-pastā par vienu citu lietu.-- Zuiks (diskusija) 2017. gada 22. oktobris, plkst. 14.17 (EEST)
replies: text: : Pievienojos  viedoklim. Beigās jau varēs jebkurā gadījumā ikviens, kas to vēlas, atteikties no balvas... Intrigai jau labāk būtu, ja to nepaziņotu jau pašā sākumā. --Treisijs (diskusija) 2017. gada 22. oktobris, plkst. 14.34 (EEST)
replies: text: :: Ok, lai iet. Kurš izdarīs izmaiņas? -- Zuiks (diskusija) 2017. gada 22. oktobris, plkst. 14.38 (EEST)
replies: text: ::: Es piedāvāju izdarīt. Tūlīt pat. Un tad jau uzvarētājs varēs beigās paziņot vai vēlas saņemt balvu, vai tomēr atsakās un to tādā gadījumā piešķir nākamajam dalībniekam. --Treisijs (diskusija) 2017. gada 22. oktobris, plkst. 14.40 (EEST)

text: :::  --Treisijs (diskusija) 2017. gada 22. oktobris, plkst. 14.42 (EEST)
thread_title:  Punkti 

message: , , , , , , , paldies par piedalīšanos konkursā! -- Zuiks (diskusija) 2017. gada 6. novembris, plkst. 17.10 (EET)
thread_title:  Konkurss noslēdzies, paldies dalībniekiem!
Diskusija:Kadzuo Išiguro

message: vai patiešām ir Išiguro. Esmu kaut kur dzirdējis, ka japāņiem nemaz nav š fonēmas - tad var būt tomēr viņš ir Isiguro--Baisulis (diskusija) 2017. gada 7. oktobris, plkst. 08.26 (EEST)
replies: text: Vai pavisam nav, nepateikšu, bet šajā gadījumā Tev laikam taisnība (skatīt Fukusima (prefektūra). --Turaids (diskusija)
replies: text: : Var gadīties. Es zinu, ka viņiem nav skaņa, kuru mēs apzīmējam ar L... --Treisijs (diskusija) 2017. gada 7. oktobris, plkst. 11.26 (EEST)

text: Ir "š". Piemēram, japāniski "nav vērts" - dō itasimasitē - izrunā kā "dō išimašitē.--91.105.106.161 2017. gada 7. oktobris, plkst. 11.38 (EEST)
thread_title:  uzvārds
Diskusija:Par diviem suņiem

message: Filmas nosaukums latviski no 70-90to gadu programmām
 
replies: text: Paldies, derētu pielikt kā atsauci. -- Zuiks (diskusija) 2017. gada 8. oktobris, plkst. 00.29 (EEST)
replies: text: :Skaidri atceros, ka šo rādīja Latvijas vietējā televīzijā jau 80. gados, it īpaši basketbola vai volejbola spēļu translācijas starplaikos (vecās teleprogrammas liecina, ka arī 70. gados), un tad ar nosaukuma tulkošanu neviens nenopūlējās, bija vienkārši "Stremjanka un Makarons", kā krievu valodā. . --ScAvenger (diskusija) 2017. gada 8. oktobris, plkst. 07.39 (EEST)
replies: text: ::Jā, tieši tāpēc tiku jautājis par nosaukumu. -- Zuiks (diskusija) 2017. gada 8. oktobris, plkst. 08.19 (EEST)
replies: text: :::Programmās ir arī kā Stremjanka un Makarons.Kasp2008 (diskusija) 2017. gada 8. oktobris, plkst. 11.46 (EEST)
thread_title:  Par nosaukumu
Diskusija:Superintendents

message: Meklējot tepat vikipēdijā "superintendants" (ai, šie atmiņā palikušie Vella Kalpi), atradu 21 rakstu, kuru tekstā ir šādi. Rakstā "Superintendents", starp citu, tekstā ir abi varianti. Kā tad īsti (šodien) ir pareizi? -- Zuiks (diskusija) 2017. gada 13. oktobris, plkst. 20.02 (EEST)
replies: text: "Superintendants" ir laika gaitā ieviesusies sākotnējā latīņu valodas vārda izkropļojums. Tā kā tas plaši lietots, tad pieliku kā otru rakstības variantu.--Pirags (diskusija) 2017. gada 13. oktobris, plkst. 22.22 (EEST)
thread_title:  Superintendants vai superintendents?
Diskusija:One Piece

message: vai pareizi būs šeit kategorija "Zinātniskās fantastikas komiksi"? Tas nav drīzāk fantasy? Un tekstā varbūt vajadzētu pielikt kādu teikumu par sižetu un tā saistību ar konkursa tēmu. --Zuiks (diskusija) 2017. gada 16. oktobris, plkst. 20.19 (EEST)
replies: text: Vadījos pēc angļu Vikipēdijas kategorijām. Tur šis ir pie kategorijas, kas latviski varētu saukties "Komiksi par kiborgiem" (:en:Category:Cyborg comics) un šī kategorija savukārt ir viena no zinātniskās fantastikas komiksu kategorijam. --Treisijs (diskusija) 2017. gada 16. oktobris, plkst. 20.51 (EEST)

text: Katrā ziņā noteikti neapvainošos, ja šo izņemsi no konkursa. Ne jau uzvara konkursā man ir svarīga, bet gan dalība tajā. --Treisijs (diskusija) 2017. gada 16. oktobris, plkst. 20.53 (EEST)

text: nepārproti mani, konkursa tēmai, protams, atbilst :) (jo tas ir gan zin.fant, gan fantāzijas literatūras konkurss). es vienkārši domāju, ka kategorijai vajadzētu saukties citādi, varbūt neietverot vārdu "zinātnisks". un Tavs devums šinī konkursā ir vienkārši fantastisks, paldies Tev. -- Zuiks (diskusija) 2017. gada 16. oktobris, plkst. 21.34 (EEST)
replies: text: : Droši izmaini, kā vajag... Varbūt vispār jāņem ārā tā kategorija, lai tik paliek kategorija uz mangu. Manga jau galu galā arī ir fantāzija. --Treisijs (diskusija) 2017. gada 16. oktobris, plkst. 21.37 (EEST)
replies: text: :: Nu, apmēram tā biju domājis. -- Zuiks (diskusija) 2017. gada 16. oktobris, plkst. 22.17 (EEST)
thread_title:  Kategorijas
Diskusija:Eiropa (mitoloģija)

message: Vai kāds var pārbaudīt atsauci? Man norādīja, ka tā ir kļūda.  --Papuass (diskusija) 2017. gada 17. oktobris, plkst. 19.49 (EEST) Papuass (diskusija) 2017. gada 17. oktobris, plkst. 19.49 (EEST)
replies: text: Manuprāt, zemkopības dieviete grieķiem bija Dēmetra. --ScAvenger (diskusija) 2017. gada 17. oktobris, plkst. 20.02 (EEST)
replies: text: :, kā autors? --Papuass (diskusija) 2017. gada 17. oktobris, plkst. 22.09 (EEST)
replies: text: ::Nu vispār jau LPE tas ir kā melns uz balta... Necīnīšos pret fakta izņemšanu. --Edgars2007 (diskusija) 2017. gada 18. oktobris, plkst. 10.53 (EEST)
thread_title:  Zemkopības dieviete?
Diskusija:Vladislavs Krapivins

message: nesapratu tavu piezīmi pie labojuma. Vai saki, ka vajag piešķirt Kategorija:Zinātniskā fantastika un nevis manis piešķirto Kategorija:Krievijas zinātniskās fantastikas rakstnieki?--MC2013 (diskusija) 2017. gada 22. oktobris, plkst. 23.53 (EEST)
replies: text: Pusaizmidzis pārteicos. Biju domājis rakstu "Baložbūda pieneņu pļavā", kam krievu variantā pirmajā teikumā sacīts, ka tas ir zin.fant. darbs. Ar kategorijām viss ok. Jau izlaboju rakstā, kā biju gribējis. -- Zuiks (diskusija) 2017. gada 23. oktobris, plkst. 00.01 (EEST)
thread_title:  Kategorijas
Diskusija:Rubas luterāņu baznīca

message: Internetā ir maz informācijas par šo baznīcu. Izmantoju Vitolda Mašnovska sniegtos datus, kas ir pilnīgi atšķirīgi, no tā, kas internetā rakstīts un visur pārkopēts. Piemēram, pašreizējā mūra ēka celta 1818. gadā, ne 1856. gadā. Baznīca negāja bojā 2. pasaules kara laikā, bet reāli 1960. gados pēc pamešanas. --GreenZeb (diskusija) — 2017. gada 5. novembris, plkst. 00.33 (EET)
replies: text: Tad īpaši svarīgi pielikt atsauci, lai lasītājam nerodas iespaids, ka Vikipēdijā sarakstītas muļķības. --Turaids (diskusija) 2017. gada 5. novembris, plkst. 00.47‎ (EET)
replies: text: :Tad būs jāskatās kādā viņa grāmatā, jo izmantoju to, kas rakstīts vietā, kur baznīca atrodas. --GreenZeb (diskusija) — 2017. gada 5. novembris, plkst. 00.49 (EET)
replies: text: ::Starp citu, teksti, kas ir uz visādiem tūrisma informācijas dēļiem, arī uzskatāmi par sava veida publikācijām. Pārfotografēt tādus stendus neļauj autortiesības, bet varbūt kā atsauce tie der? --ScAvenger (diskusija) 2017. gada 5. novembris, plkst. 01.17 (EET)
thread_title:  Komentāri par vēsturi
Diskusija:Trauku mazgājamā mašīna

message: Ne angļu, ne krievu rakstā neatrodu "Žonu Valkrē", 1943. gadu un "māsiņas". Pagaidām aizkomentēju. Prātīgāk būtu šo rakstu pārveidot, par pamatu ņemot (pārtulkojot) kādu no minētajiem rakstiem. -- Zuiks (diskusija) 2017. gada 12. novembris, plkst. 20.18 (EET)
thread_title:  Vēsture
Diskusija:2017. gada Lielā Kristapa balva

message: Infokastē ir saite uz Amerikāņu kinoakadēmijas balvu. Man liekas tas ir nevietā. Manuprāt vajadzētu izveidot veidne:Kinofestivāla Lielais Kristaps infokaste vai vienkārši veidne:Filmu festivāla infokaste. --OskarsC (diskusija) 2017. gada 14. novembris, plkst. 18.14 (EET)
replies: text: Piekrītu otrajam variantam, un tad lai arī mainās nosaukums starp "iepriekšējā" un "nākamā"--Baisulis (diskusija) 2017. gada 14. novembris, plkst. 18.54 (EET)
replies: text: :Tā kā pats raksts ir par balvu, tad Veidne:Apbalvojuma infokaste. --Edgars2007 (diskusija) 2017. gada 14. novembris, plkst. 20.32 (EET)
thread_title:  Infokaste 

message: Jā 40 gadu ir Kristapam, bet festivāls jau nenotiek katru gadu! Kur dabūji 40? Es varu saskaitīt tikai 29!--OskarsC (diskusija) 2017. gada 14. novembris, plkst. 18.24 (EET)
replies: text: tā sanāk gan.... galīgi neatceros, kur izrāvu 40! Laikam tad precīzāk būtu 2017. gada Lielā Kristapa balva--Baisulis (diskusija) 2017. gada 14. novembris, plkst. 18.54 (EET)
replies: text: : Jā. Vai "Lielais Kristaps 2017"?--OskarsC (diskusija) 2017. gada 14. novembris, plkst. 19.49 (EET)
replies: text: :: ka tik nesanāk kā ar FIFA Pasaules kauss 2010, kas pareizāk ir 2010. gada FIFA Pasaules kauss.--Baisulis (diskusija) 2017. gada 14. novembris, plkst. 20.26 (EET)
replies: text: :::Labāk "2017. gada Lielā Kristapa balva" --Edgars2007 (diskusija) 2017. gada 14. novembris, plkst. 20.32 (EET)
thread_title:  40???
Diskusija:Babilona

message: Lai arī Bābele ir senāks nosaukums, tomēr plašāk izmanto Babilonu. Piedāvāju rakstu pārdēvēt no "Bābele (pilsēta)" uz "Babilona". PS: Kāpēc pašlaik raksta nosaukumā ir vajadzīgs paskaidrojums "(pilsēta)" (vismaz pašlaik nav citu rakstu "Bābele")? --Treisijs (diskusija) 2017. gada 15. novembris, plkst. 20.04 (EET)
replies: text: Pētot sīkāk šo jautājumu, konstatēju, ka Bābele latviešu valodā eksistē Vecajā Derībā, bet skolas vēstures mācību grāmatās ir Babilona. --Treisijs (diskusija) 2017. gada 15. novembris, plkst. 20.21 (EET)
replies: text: :Šeit vispār teikts, ka pareizāk ir Jaunbābele :) --ScAvenger (diskusija) 2017. gada 15. novembris, plkst. 21.24 (EET)
replies: text: :: Jaunbābele bija Jaunbabilonijas laikā, arī norādītajā saitē tā ir. --Treisijs (diskusija) 2019. gada 19. janvāris, plkst. 12.55 (EET)
thread_title:  Piedāvāju rakstu pārdēvēt no "Bābele (pilsēta)" uz "Babilona"
Diskusija:Anna Marija Mocarte

message: Te,manuprāt, ir ļoti maz informācijas. Undiine55 (diskusija) 2017. gada 20. novembris, plkst. 21.24 (EET)
replies: text: , esat laipni lūgta papildināt.--Papuass (diskusija) 2017. gada 20. novembris, plkst. 21.41 (EET)
replies: text: :, to vislabāk izdarīt, patulkojot no raksta versijām citās valodās, piemēram, angļu vai krievu. -- Zuiks (diskusija) 2017. gada 20. novembris, plkst. 21.46 (EET)
thread_title:  Informācijas daudzums
Diskusija:Nobela prēmija fizioloģijā vai medicīnā

message: par  pārējām piecām balvām mums ir sistēma, ka viens raksts ir par balvu, bet otrs - šīs balvas laureātu uzskaitījums. Attiecīgi sasaistīts ar rakstiem citās valodās. Kāpēc saliki abus kopā? Paldies, protams, ka vispār pieķēries un uztaisīji sarakstu. Bet varbūt varu pierunāt tomēr sadalīt divos rakstos, lai būtu vienota pieeja visām Nobela balvām? Jauki būtu tabulā ielikt arī zinātnieku foto un valstu karodziņus, vai ne? Citādāk fiziķiem un ķīmiķiem ir skaistāk noformēts nekā fiziologiem. Diskriminācija sanāk :)--MC2013 (diskusija) 2017. gada 5. decembris, plkst. 00.03 (EET)
replies: text: Paldies par ierosinājumiem.--Pirags (diskusija) 2017. gada 5. decembris, plkst. 06.50 (EET)
thread_title:  Noformējums
Diskusija:Rutēņi

message: Nepieciešams atdalīt rakstu par rusīniem. Esošanā tekstā tie vienādoti ar vēsturiskajiem rutēņiem.--Pirags (diskusija) 2017. gada 15. decembris, plkst. 07.55 (EET)

message: Atjaunoju izdzēsto Polijas-Lietuvas kopvalsts Reformācijas laika karti, kas parāda rutēņus kā pareizticīgo konfesiju.--Pirags (diskusija) 2018. gada 28. oktobris, plkst. 19.05 (EET)
thread_title:  Konfesiju karte
Diskusija:Luksemburgas valdnieku uzskaitījums

message: paldies, ka papildināji senāko vēstures periodu valdnieku sarakstu! Tomēr es nepiekrītu tavam noformējuma stilam. Kāpēc izmainīji noformējumu, ko es biju izveidojusi? Tagad tabula kļuvusi neuzskatāma, krāsu joslu lietojums nevajadzīgi saraibina. Kāpēc ieviesi pilnīgi nevajadzīgu aili "Dinastija", ja katras dinastijas sākumā tā jau ir virsrakstā un attiecīgiem valdniekiem visiem pēc kārtas ir vienādi ieraksti? Kāpēc ieviesi aili "Piezīmes", ja tā ir pilnīgi tukša? Ielikts tikai beigu tabulās piezīmēs teksts, kas bija domāts kā stāstījums par vēsturiskiem notikumiem un citas dinastijas nākšanu pie varas. Stāstījumus esi ielicis tabulas piezīmēs pie valdniekiem, uz ko tas neattiecas. Lūdzu atgriez sākotnējā noformējumā vismaz manis rakstītās tabulas! Un varbūt izdomā arī paša rakstīto pārkārtot līdzīgi, jo pašlaik tiešām sanācis neuzskatāmi.--MC2013 (diskusija) 2017. gada 19. decembris, plkst. 00.47 (EET)
thread_title:  Labojumi
Diskusija:Mėnuo Juodaragis

message: Lietuviešu valodas teikums "Kur sutartinės pina pasaulius" tulkots kā "Kur sutartīnes pin pasauli". Izklausās ļoti neveikli, baidos, ka te ir darīšana ar "viltus draugu" (vārdu, kas skan līdzīgi kādam mūsu valodas vārdam, piemēram, "februāris" viņiem ir "vasaris", "ir" tulkojams kā "un", "druska" - "sāls"). Vai kāds varētu palīdzēt noskaidrot, kā šeit jātulko? -- Zuiks (diskusija) 2017. gada 24. decembris, plkst. 11.46 (EET)
replies: text: Paldies par interesi! Oficiālu tulkojumu latviski šim sauklim neatradu, tāpēc pirms tulkošanas drošības labad iemetu aci Letonikā, kur lietuviešu vārdam „pinti“ norādīti tulkojumi „pīt“ un „vīt“, bet locījumu tabulā pārliecinājos, ka runa ir par tagadni, nevis pagātni, kā latviešvalodīgajam pirmajā brīdī varētu šķist. Arī lietuviski tas skan interesanti un, cik noprotu, domāts kādā dzejiski pārnestā nozīmē, kas, godīgi sakot, arī man līdz galam nav skaidra. Varbūt  šajā sakarā ir kas sakāms? —Turaids (diskusija) 2017. gada 24. decembris, plkst. 13.44 (EET)
replies: text: :Jā, nozīme šeit ir dzejiska. Pasaulius - pasaules (dsk.), toties būtu jātulko kā "Kur sutartines pin pasaules". Pārnestā nozīmē ar to gribēts pateikt, ka sutartinēs (sutartine ar īso i Letonika) ir atspoguļotas veselas pasaules, sutartiņu melodijas pinas un tās veido.--Ed1974LT (diskusija) 2017. gada 24. decembris, plkst. 14.17 (EET)
replies: text: ::"Vīt", manuprāt, šeit izklausās labāk kā "pīt". Pie tā varētu palikt. Ja ne "savij". -- Zuiks (diskusija) 2017. gada 24. decembris, plkst. 14.27 (EET)::
replies: text: :::Labāk "vij".--Ed1974LT (diskusija) 2017. gada 24. decembris, plkst. 14.33 (EET)

text: ::Hmm, ņemot vērā sutartiņu izpildīšanas manieri, arī tā varētu būt bijis domāts, bet beigās nomainīju uz „Kur sutartines vij pasaules“ ar domu, ka sutartines klausītāju prātā „uzbur“ veselas pasaules. Paldies! —Turaids (diskusija) 2017. gada 24. decembris, plkst. 14.36 (EET)
thread_title:  Tulkojums
Diskusija:Lāčhendža

message: , tur, kur es pašlaik dzīvoju, raksta izveides brīdī jau bija 4. janvāris. ;) —Turaids (diskusija) 2018. gada 3. janvāris, plkst. 15.05 (EET)
replies: text: Ā, ok. Ja vēlies, vari atcelt izmaiņu. --Edgars2007 (diskusija) 2018. gada 3. janvāris, plkst. 15.07 (EET)
replies: text: :Tas tā, lai nerodas iespaids, ka hroniski jaucu datumus. —Turaids (diskusija) 2018. gada 4. janvāris, plkst. 02.27 (EET)

message: Varbūt kāds no Vikipēdijas tvitera () var ietvītot aicinājumu kādam Lāčhendžas iemūžinātājam, padalīties ar guvumu, ielādējot foto Vikikrātuvē? —Turaids (diskusija) 2018. gada 4. janvāris, plkst. 02.48 (EET)
replies: text: Darīts. --Papuass (diskusija) 2018. gada 4. janvāris, plkst. 09.45 (EET)
replies: text: :Paldies! —Turaids (diskusija) 2018. gada 4. janvāris, plkst. 09.58 (EET)
thread_title:  Foto
Diskusija:Džons Sniegs

message: vai tiešām ne Džons Snovs? --Biafra (diskusija) 2018. gada 7. janvāris, plkst. 23.39 (EET)
replies: text: šis laikam bija ne man, bet Turaidam :) --Treisijs (diskusija) 2018. gada 8. janvāris, plkst. 01.30 (EET)
replies: text: :piedod! :)  vai tiešām ne Džons Snovs? --Biafra (diskusija) 2018. gada 8. janvāris, plkst. 06.08 (EET)
replies: text: ::Kā ir grāmatu tulkojumus latviski? —Turaids (diskusija) 2018. gada 8. janvāris, plkst. 06.56 (EET)
thread_title:  Džons Sniegs vai Džons Snovs
Diskusija:Olimpiskie sportisti no Krievijas 2018. gada ziemas olimpiskajās spēlēs

message: Tikpat kā visos plašsaziņas līdzekļos esmu redzējis tulkojumu „Olimpiskie sportisti no Krievijas”. —Turaids (diskusija) 2018. gada 30. janvāris, plkst. 08.52 (EET)
replies: text: Izskatās, ka tik tiešām "olimpiskie sportisti", jo atlēti ir tie sportisti, kas nodarbojas ar vieglatlētiku vai smagatlētiku (skatīt skaidrojošās vārdnīcas). Šie sportisti nodarbojas ar visu, izņemot vieglatlētiku. Mainu raksta nosaukumu. --Treisijs (diskusija) 2018. gada 30. janvāris, plkst. 17.01 (EET)

text: --Treisijs (diskusija) 2018. gada 30. janvāris, plkst. 17.10 (EET)
thread_title:  Olimpiskie atlēti vai olimpiskie sportisti
Kategorijas diskusija:Latvijas kultūrvēsturiskie novadi

message: Lūdzu palīdzēt. Krievu valodas lapai "Категория:Исторические области Латвии" ir saites ar 17 valodu versijām, bet LV tikai ar latgaļu valodu! Kārtejo reizi nevaru izmainīt bez palīdzības, jo traucē kaut kāds ieraksts ar kuru tās lapas ir saistītas. Piebaldzēns (diskusija) 2018. gada 1. februāris, plkst. 16.20 (EET)
replies: text: Šajā gadījumā ir jāapvieno divi Wikidata ieraksti. Visvieglāk to izdarīt, pie Vikidatu rīkiem ieslēdzot to, kas saucas "Merge". Pēc tam ir jāatver abi ieraksti: :d:Q9711716 un :d:Q7777657 un vienam no tiem zem "Vairāk" jāizvēlas "Merge with". Šos apvienoju. --Papuass (diskusija) 2018. gada 1. februāris, plkst. 18.17 (EET)
thread_title:  Navigācijas jautājums
Veidnes diskusija:Skatītākie raksti Vikipēdijā/Statistika

message: Vai šī lapa ir tik laba, ka obligāti to šādā veidā jāizceļ starp citām? --GreenZeb (diskusija) — 2018. gada 6. februāris, plkst. 19.22 (EET)
replies: text: a) tas ir attēla fails. b) rakstot skriptu, man bija slinkums uzskaitīt visas iespējamās vārdtelpas, tāpēc iekļāvu tikai pamanītās (json'ā netiek dalīts pa vārdtelpām, nav arī speciāla kaut kāda parametra, lai dabūtu vienīgi rakstus). Attēls gadās (iespējams) pirmo reizi. --Edgars2007 (diskusija) 2018. gada 6. februāris, plkst. 19.27 (EET)
replies: text: :Labi, ticēsim. --GreenZeb (diskusija) — 2018. gada 6. februāris, plkst. 19.31 (EET)
thread_title:  XHamster 

message: varbūt uztaisi, ka šīs divas neatlasa turpmāk? iemesli drošvien saprotami. galvenais - apnicis jau  :D Biafra (diskusija) 2022. gada 7. novembris, plkst. 10.46 (EET)
replies: text: varbūt tomēr? Biafra (diskusija) 2022. gada 26. decembris, plkst. 06.54 (EET)
thread_title:  Draugiem un E-klase 

message: Kāds zina, kādēļ tuksnesis piepeši ir topā? Ziņkārība neliek mani mierā. Spnq (diskusija) 2023. gada 22. februāris, plkst. 13.52 (EET)
replies: text: arī pērnā gada februārī bija izteikts pīķis (gandrīz 8000 skatījumu, kamēr vidēji ir 1300 mēnesī). domāju, ka tas ir saistīts ar to, ka skolā, kādā no klasēm, šajā laikā mācās par tuksnešiem. Biafra (diskusija) 2023. gada 22. februāris, plkst. 15.01 (EET)
thread_title:  Tuksnesis?